Diari Oficial de la Generalitat Valenciana


Sumari del DOGV 9707, del 19-10-2023 (2023/10273)

RESOLUCIÓ de 10 d'octubre de 2023, de la presidenta de Turisme Comunitat Valenciana, de concessió d'ajudes 2023 dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9707

Data del DOGV
:   19-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10051


Data del document
:   10-10-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana
    * ajuda pública

RESOLUCIÓ de 10 d'octubre de 2023, de la presidenta de Turisme Comunitat Valenciana, de concessió d'ajudes 2023 dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana. [2023/10370]  
Antecedents de fet  
Primer. Per Resolució de 9 de maig de 2023, del president de Turisme Comunitat Valenciana, per la qual es convoquen les ajudes per a l'any 2023, dirigides a l'impuls al turisme responsable i la lluita contra l'intrusisme en els allotjaments turístics de la Comunitat Valenciana, publicada en el Diari Oficial de la Generalitat Valenciana, núm. 9594, del dia 12 de maig de 2023, ajudes emmarcades en el programa que es detalla en l'annex I de la mencionada resolució i que a continuació es detalla:  
Programa: Impuls al turisme responsable i la lluita contra l'intrusisme en els allotjaments turístics de la Comunitat Valenciana, amb una consignació de 350.000,00 euros amb càrrec a la línia pressupostària S0784000, «Impuls al turisme responsable i lluita contra l'intrusisme en els allotjaments turístics», del capítol IV, del pressupost de Turisme Comunitat Valenciana per a l'exercici 2023.  
Segon. Amb diferents dates van tindre entrada en Turisme Comunitat Valenciana les sol·licituds acollides al mencionat programa d'ajudes, sol·licituds que han donat lloc a la instrucció dels expedients descrits en el document annex a la present resolució.  
Tercer. D'acord amb el que s'estableix en l'article 11.5 de la resolució de convocatòria, la Comissió d'Avaluació d'Ajudes s'ha reunit en sessió de data 13 de setembre de 2023, i ha adoptat, entre altres, els següents acords:  
«1r. Aprovar la puntuació obtinguda pels sol·licitants els projectes dels quals han sigut avaluats per l'òrgan instructor d'acord amb els criteris de valoració establits en l'article 10 «Règim de concessió i criteris de valoració de les sol·licituds» de la Resolució de 9 de maig de 2023 per la qual es regeixen les presents ajudes.  
2n. Aprovar l'ordenació de les sol·licituds referides en l'acord anterior, de major a menor puntuació.  
3r Aprovar el cost subvencionable determinat per l'òrgan instructor, després de l'anàlisi de l'actuació per a la qual se sol·licita ajuda.  
4t. Com a resultat d'aquest procés, la consignació pressupostària del programa s'esgota sense que existisca crèdit suficient per a atendre totes les sol·licituds avaluades, puix que s'esgota el crèdit disponible en la sol·licitud número 6 (expedient INV-4-23) corresponent a Asociación Turística del Rincón de Ademuz-ATRA.  
5é. Com a resultat de tot això que s'ha exposat en els apartats anteriors, la comissió acorda informar favorablement sobre la concessió de subvenció a les sol·licituds avaluades i ordenades segons el criteri de prelació establit i que es detallen en el referit annex a aquesta acta, annex en el qual consten les 6 actuacions a subvencionar, així com els imports individuals d'ajuda a concedir, ajudes que en conjunt arriben als 317.572,54 euros.  
Es fa constar que amb caràcter previ a la celebració de la Comissió d'Avaluació, s'ha comprovat que aquests 6 expedients informats favorablement es troben al corrent en el compliment de les seues obligacions tributàries i davant la Seguretat Social.  
Així mateix, en l'annex a aquesta acta queda reflectida la intensitat de l'ajuda, percentatge que ve predeterminat pel que s'estableix en l'apartat 4 (Cost subvencionable i intensitat de l'ajuda) de l'annex I de la resolució de 9 de maig de 2023, de convocatòria d'ajudes, resolució que estableix que:  
«La quantia de la subvenció serà la quantitat que resulte d'aplicar una intensitat d'ajuda del 90 % sobre el cost subvencionable.».  
D'igual forma, en l'annex a aquesta acta es constata, quan és aplicable, que l'import màxim d'ajuda per entitat beneficiària no excedeix la quantitat de 100.000 euros, complint així amb el que s'estableix en l'article 5.2 de la resolució de convocatòria d'ajudes 2023.»  
  
Quart. En aplicació de l'antecedent de fet anterior, en data 2 d'octubre de 2023 la presidenta de Turisme Comunitat Valenciana, ha dictat una proposta de resolució de concessió d'ajudes per als sol·licitants que es descriuen en el document annex a aquesta resolució, sent aquests els 6 primers sol·licitants que figuraven en l'annex «Totes les sol·licituds avaluades Ajudes 2023, Impuls al turisme responsable i la lluita contra l'intrusisme en els allotjaments turístics de la Comunitat Valenciana» de la referida acta, sol·licitants per als quals existeix consignació pressupostària suficient per a la concessió de l'ajuda sol·licitada.  
  
Cinqué. L'import total de l'ajuda a concedir esgota el crèdit disponible consignat al Programa «Impuls al turisme responsable i la lluita contra l'intrusisme en els allotjaments turístics de la Comunitat Valenciana», objecte d'aquesta resolució.  
  
Fonaments de dret  
Primer. S'apliquen a les ajudes concedides mitjançant la present resolució la Resolució de 9 de maig de 2023, del president de Turisme Comunitat Valenciana per la qual es convoquen les ajudes per a l'any 2023 de Turisme Comunitat Valenciana, dirigides a l'impuls del turisme responsable i la lluita contra l'intrusisme en els allotjaments turístics de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, decret modificat pel Decret 6/2023, de 26 d'abril, del president de la Generalitat; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa aplicable.  
  
Segon. L'apartat 2 de l'article 128 del Decret 163/2023, de 29 de setembre, del Consell, de modificació del Decret 112/2023, de 25 de juliol, del Consell per la qual s'estableix l'estructura orgànica bàsica de la Presidència i de les conselleries de la Generalitat, publicat en el DOGV núm. 9696, de 3 d'octubre de 2023.  
Tercer. La competència per a dictar la present resolució l'exerceix la presidenta de Turisme Comunitat Valenciana d'acord amb el que s'estableix en apartat 2, lletra f, de l'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, així com en el que s'estableix en l'article 11.5, de la Resolució de 9 de maig de 2023 en el fonament primer.  
Quart. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
  
Vistos els anteriors antecedents de fet i fonaments de dret, resolc:  
  
  
Primer  
Concedir subvenció als sol·licitants de les ajudes que es detallen en l'annex a la present resolució, amb indicació de l'actuació a subvencionar i l'import de l'ajuda, corresponents al programa «Impuls al turisme responsable i la lluita contra l'intrusisme en els allotjaments turístics de la Comunitat Valenciana», detallat en l'antecedent primer d'aquesta resolució.  
L'efectivitat de les subvencions està subordinada al compliment de les següents condicions:  
- Complir les obligacions dels beneficiaris detallades en l'article 13 de la Resolució de 9 de maig de 2023.  
- Aportar la documentació que es detalla en l'article 15, «Justificació de despeses», de la Resolució de 9 de maig de 2023.  
- El termini de presentació de la documentació justificativa finalitzarà el dia 15 de desembre de 2023, havent d'estar finalitzada l'actuació objecte de l'ajuda en aquesta data.  
- La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix, seran a càrrec seu els mitjans humans i materials que calguen per al seu compliment.  
- Correspon al beneficiari sol·licitar els permisos, les autoritzacions i llicències que corresponguen a la naturalesa del projecte a incentivar.  
- El beneficiari comunicarà a Turisme Comunitat Valenciana l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
- El beneficiari haurà de donar l'adequada publicitat al caràcter públic de l'ajuda atorgada, per la qual cosa en totes les actuacions en què resulte aplicable haurà de figurar el distintiu al qual es fa esment en l'article 14.3 de la Resolució de 9 de maig de 2023, distintiu mitjançant el qual es fa constar que el projecte ha comptat amb la col·laboració econòmica de Turisme Comunitat Valenciana, disponible en l'adreça d'internet:  
https://www.turisme.gva.es/opencms/opencms/turisme/va/contents/subvencion/distintivos.html  
- Qualssevol altres condicions previstes en la Resolució de 9 de maig de 2023 per la qual es convoquen les presents ajudes, en el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana, decret modificat pel Decret 6/2023, de 26 d'abril, del president de la Generalitat, en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en el que es disposa en la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
- La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la Resolució de convocatòria de data 9 de maig de 2023, així com en la resolució de concessió.  
- L'import a justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà proporcionalment, cosa que donaria lloc a la pèrdua parcial del dret al cobrament de la subvenció.  
- En cas que el cost subvencionable justificat de manera conforme siga inferior a l'import mínim establit en l'apartat 4 de l'annex I de la Resolució de 9 de maig de 2023, de convocatòria de les ajudes, es produirà la pèrdua total del dret al cobrament de la subvenció concedida  
  
- L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de despesa a justificar, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, així com la concurrència de qualsevol altra causa de les establides en l'article 37 de la Llei 38/2003 general de subvencions, de 17 de novembre, en cas de no haver-se efectuat encara el pagament de l'ajuda, donarà lloc a la pèrdua del dret al cobrament, total o parcial, de l'ajuda concedida.  
La justificació de l'actuació objecte d'ajuda, que s'efectuarà únicament per via telemàtica, haurà de realitzar-se d'acord amb el projecte subvencionat i en els termes fixats en la mencionada resolució de convocatòria de 9 de maig de 2023, així com en la present resolució de concessió.  
Si per causa de força major, crisi sanitària, catàstrofes naturals o circumstàncies equiparables, l'objecte del projecte subvencionat no poguera dur-se a terme, en aplicació de l'article 16.5 de la resolució de convocatòria es considerarien despeses justificades conformes aquelles en les quals el beneficiari haja incorregut prèvies a la cancel·lació del projecte.  
Les presents ajudes es consideraran acceptades per cadascun dels interessats si en un termini de quinze dies naturals, a comptar des de la data de la seua publicació en el Diari Oficial de la Generalitat Valenciana, aquests no han comunicat a Turisme Comunitat Valenciana la seua renúncia a la subvenció.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
  
Contra la present resolució, que posa fi a la via administrativa, podrà interposar-se un recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se un recurs de reposició davant l'òrgan que ha dictat l'acte, en el termini d'un mes, a comptar de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 d'octubre de 2023.- La presidenta de Turisme Comunitat Valenciana: Nuria Montes de Diego.